ועדת הכלכלה, כנסת 18, פרוטוקול מספר 96, 2009-11-03 13:00

יצחק וקנין: אני מתכבד לפתוח את ישיבת ועדת הכלכלה.

יצחק וקנין: הנושא שעל סדר היום הוא צו הגנת הצומח (ביעור צמחי כותנה מעונת התשס"ט), התשס"ט-2009.

יצחק וקנין: מי מציג את הנושא?

מרים פרוינד: אני אציג.

מרים פרוינד: אחד הנגעים היותר קשים שפוגעים בגידול הכותנה נקרא זחל ההלקטית הוורודה או הזחל הוורוד.

מרים פרוינד: הזחל הזה מתגלם לאחר עונת הכותנה בקרקע.

מרים פרוינד: התברר, אחרי הרבה שנים שהצו הזה היה בתוקף ואחר כך הפסיקו להשתמש בו, שאוכלוסיית הזחל עלתה והדרך הטובה ביותר להילחם בו הוא לחרוש את הקרקע אחרי הקציר של השנה הקודמת.

פיני מהר"מ: ולרסס אותה.

מרים פרוינד: זה על מנת להפחית את אוכלוסיות הזחל.

מרים פרוינד: אנחנו מבקשים לחדש את הצו לשנה נוספת.

מרים פרוינד: בצו אנחנו מבקשים פטור לחקלאים אורגנים.

תמי מור: 1.

תמי מור: חרישת שטחי גידול כותנה.

תמי מור: (א) מחזיק בשטח קרקע שגודלה בו כותנה בעונת התשס"ט, חייב לכסח בו את צמחי הכותנה ולחרוש לאחר מכן את האדמה בעומק של 20 סנטימטרים לפחות.

תמי מור: (ב) הפעולות האמורות בסעיף קטן (א) יבוצעו מיד לאחר תום קטיף הכותנה אולם לא יאוחר מיום י"ג בכסלו התש"ע( 30 בנובמבר 2009).

תמי מור: 2.

תמי מור: השמדת צמיחה מחדש של כותנה צמחו מחדש צמחים של כותנה לאחר ששדה הכותנה כוסח ונחרש בהתאם להוראות סעיף 1, חייב המחזיק בשדה לקלטרו ולהשמיד את הצמחים שהתחדשו מיד לאחר שצצו.

תמי מור: 3.

תמי מור: איסור חיפוי בקש כותנה אסור להשתמש בקש כותנה מעונת התשס"ט לחיפוי קרקע המשמשת לגידולים חקלאיים.

תמי מור: 4.

תמי מור: פטור האמור בסעיפים 1 ו-2 לא יחול על המחזיק כאמור העוסק בגידול תוצרת כותנה אורגנית והוא בעל היתר לפי החוק להסדרת תוצרת אורגנית , התשס"ה-2005.

תמי מור: 5.

תמי מור: ביטול.

תמי מור: צו הגנת הצומח (ביעור צמחי כותנה מעונת התשס"ח), התשס"ח-2008 – בטל.

יצחק וקנין: אני אקריא את הכותרת, כיוון שדילגת עליה.

ניר ימין: בתוקף סמכותי לפי סעיף 3 לחוק הגנת הצומח, התשט"ז-1956 ובאישור ועדת הכלכלה של הכנסת, לפי סעיף 21א(א) לחוק יסוד: הכנסת וסעיף 2(ב) לחוק העונשין, התשל"ז-1977, אני מצווה לאמור:

מרים פרוינד: כן.

מרים פרוינד: החקלאות האורגנית ככלל מתנגדת לחריש להפיכת קרקע.

מרים פרוינד: זה מנוגד לתפיסה האורגנית ולכן הם מקצרים את העונה והזחל לא מספיק להגיע.

מרים פרוינד: יש שם איזושהי פעילות אחרת שנעשית על מנת למנוע זאת.

ניר ימין: זה מחייב אותם.

מרים פרוינד: נכון.

ניר ימין: התחילה היא מיידית?

מרים פרוינד: כן, התחילה היא מיידית.

מרים פרוינד: אנחנו כבר קצת איחרנו את המועד אפילו, אבל כן, בהחלט היא מיידית.

פיני מהר"מ: אנחנו כבר בסוף התהליך.

יצחק וקנין: יש עוד מישהו שרוצה להעיר?

יצחק וקנין: ה צ ב ע ה

יצחק וקנין: תודה רבה.

יצחק וקנין: אני נועל את הישיבה.